Ινδικός Εθνικός Στρατός

Ο Ινδικός Εθνικός Στρατός (Indian National Army (ΙΝΑ), Azad Hind Fauj , μετ.: Ελεύθερος Ινδικός Στρατός) ήταν μια ένοπλη οργάνωση που ιδρύθηκε από Ινδούς εθνικιστές και την Αυτοκρατορική Ιαπωνία το 1942 στη Νοτιοανατολική Ασία κατά τη διάρκεια του Β' Παγκοσμίου Πολέμου. Στόχος της ήταν να εξασφαλίσει την ανεξαρτησία της Ινδίας από τη βρετανική κυριαρχία. Πολέμησε μαζί με τον Ιαπωνικό στρατό στην εκστρατεία της τελευταίας στο θέατρο της Νοτιοανατολικής Ασίας του Β' Παγκοσμίου Πολέμου. Η οργάνωση εμφανίστηκε για πρώτη φορά το 1942 υπό την ηγεσία του Μοχάν Σινγκ, από Ινδούς στρατιώτες του Βρετανικού Ινδικού Στρατού που αιχμαλωτίστηκαν από την Ιαπωνία στην Μαλαισιανή Εκστρατεία και στη Σιγκαπούρη. Ο πρώτος INA κατέρρευσε και διαλύθηκε τον Δεκέμβριο του ίδιου έτους, μετά από διαφορές μεταξύ της ηγεσίας του ΙΝΑ και του Ιαπωνικού στρατού, για το ρόλο της οργάνωσης στον πόλεμο της Ιαπωνίας στην Ασία. Ο Ρας Μπεχάρι Μπόσε παρέδωσε τον INA στον Σούμπχας Τσάντρα Μπόσε  , ο οποίος τον αναβίωσε υπό την δική του ηγεσία, μετά την άφιξή του στη Νοτιοανατολική Ασία το 1943. Η οργάνωση τότε, χρησιμοποιήθηκε ως στρατός του Arzi Hukumat-e-Azad Hind του Μπόσε (Προσωρινή Κυβέρνηση της Ελεύθερης Ινδίας). Υπό την ηγεσία του Μπόσε, ο ΙΝΑ προσέλκυσε πρώην κρατούμενους και χιλιάδες εθελοντές από τον Ινδικό απόδημο πληθυσμό στη Μαλαισία και τη Βιρμανία. Ο δεύτερος INA πολέμησε μαζί με τον Αυτοκρατορικό Ιαπωνικό Στρατό ενάντια στις Βρετανικές δυνάμεις και τις δυνάμεις της Κοινοπολιτείας στην εκστρατεία της Βιρμανίας, κυρίως στο Ιμπχάλ και στη Κοχίμα, και αργότερα ενάντια στην ανάκτηση της Βιρμανίας από τις Συμμαχικές δυνάμεις.

Μετά τον αρχικό σχηματισμό του ΙΝΑ το 1942, υπήρχε μια ανησυχία στον Βρετανικό Ινδικό Στρατό ότι πολλά Ινδικά στρατεύματα θα λιποτακτούσαν. Η ανησυχία αυτή αντιμετωπίστηκε με απαγόρευση των αναφορών στην οργάνωση και σε μια εκστρατεία προπαγάνδας που ονομάστηκε "Jiffs" για τη διατήρηση της πίστης των Σιπάι . Ιστορικοί όπως ο Πίτερ Φάι που έχουν ασχοληθεί με τον στρατό, ωστόσο, θεωρούν ότι ο INA δεν είχε σημαντική επιρροή στον πόλεμο. Στο τέλος του πολέμου, πολλοί από τους στρατιώτες του ΙΝΑ επέστρεψαν στην Ινδία, όπου ορισμένοι αντιμετώπισαν δίκες για προδοσία. Αυτές οι δίκες έγιναν ένα γαλβανιστικό σημείο στο κίνημα της Ινδικής Ανεξαρτησίας. Η ανταρσία της Βομβάης στο Βασιλικό Ναυτικό της Ινδίας και άλλες ανταρσίες του 1946, θεωρείται πως προκλήθηκαν από τα εθνικιστικά συναισθήματα που προκλήθηκαν από τις δίκες του ΙΝΑ. Ιστορικοί όπως ο Σούμιτ Σάρκαρ, ο Πίτερ Κόχεν, ο Φάι και άλλοι, υποστηρίζουν ότι αυτά τα γεγονότα έπαιξαν καθοριστικό ρόλο στην επιτάχυνση του τέλους της βρετανικής κυριαρχίας στην Ινδία. Ορισμένα άτομα που συνδέθηκαν με τον INA κατά τη διάρκεια του πολέμου, αργότερα συνέχισαν να διαδραματίζουν σημαντική επιρροή στη δημόσια ζωή της Ινδίας, καθώς και σε άλλες χώρες της Νοτιοανατολικής Ασίας, όπως ο Λακσχμί Σεχγκάλ στην Ινδία, και οι Τζον Θιβ και Τζανάκι Αθιναχαπάν στη Μαλαισία.

Διατηρούσε σχέσεις με την Αυτοκρατορική Ιαπωνία και τις άλλες δυνάμεις του Άξονα, ενώ υπήρξαν και κατηγορίες εναντίον των στρατευμάτων του ΙΝΑ για εμπλοκή και συμμετοχή σε Ιαπωνικά εγκλήματα πολέμου. Τα μέλη του INA θεωρούνταν ως συνεργάτες του Άξονα από Βρετανούς στρατιώτες και Ινδούς στρατιώτες που δεν εντάχθηκαν στην οργάνωση,  αλλά μετά τον πόλεμο αντιμετωπίστηκαν ως πατριώτες από πολλούς Ινδούς. Αν και τιμήθηκαν ευρέως από το Ινδικό Εθνικό Κογκρέσο αμέσως μετά την ανεξαρτησία της Ινδίας, τα μέλη του ΙΝΑ στερήθηκαν από την κυβέρνηση της Ινδίας, το καθεστώς του αντιστασιακού κινήματος, σε αντίθεση με εκείνα του κινήματος του Γκάντι. Ωστόσο, ο INA παραμένει δημοφιλές και παθιασμένο θέμα στον Ινδικό πολιτισμό και τη πολιτική.

Παραπομπές

 .
















.





 .





















 Περαιτέρω ανάγνωση 
The Springing Tiger: A Study of a Revolutionary by Hugh Toye (1959).
 History of the Indian National Army by  Kalyan Kumar Ghosh (1966).
 Jungle Alliance, Japan and the Indian National Army by Joyce C. Lebra (1971).
 Brothers Against the Raj — A Biography of Indian Nationalists Sarat and Subhas Chandra Bose by Leonard A. Gordon (1990), Princeton University Press, 1990.
The Forgotten Army: India's Armed Struggle for Independence, 1942–1945 by Peter Fay (1995).
Women Against the Raj: The Rani of Jhansi Regiment by Joyce C Lebra (2008).

 Εξωτερικοί σύνδεσμοι 

 From Banglapedia
 Article on Bose
 Speeches of Netaji
 Centre of South Asian Studies, University of Cambridge
 Centre of South Asian Studies, University of Wisconsin
 Mystery behind Netaji's Disappearance – 2
 BBC Report: Hitler's secret Indian army


Κατηγορία:Β΄ Παγκόσμιος Πόλεμος
Κατηγορία:Ιστορία της Ινδίας